নিপ পেলিও
ক্লেরেন্স এভারার্ড নিপ পেলিও (ইংরেজি: Nip Pellew; জন্ম: ২১ সেপ্টেম্বর, ১৮৯৩ - মৃত্যু: ৯ মে, ১৯৮১) দক্ষিণ অস্ট্রেলিয়ার পোর্ট পিরি এলাকায় জন্মগ্রহণকারী অস্ট্রেলীয় আন্তর্জাতিক ক্রিকেটার ছিলেন। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৯২০ থেকে ১৯২১ সময়কালে সংক্ষিপ্ত সময়ের জন্যে অস্ট্রেলিয়ার পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর অস্ট্রেলীয় ক্রিকেটে সাউথ অস্ট্রেলিয়া দলের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে মিডিয়াম বোলিংয়ে পারদর্শী ছিলেন ‘নিপ’ ডাকনামে পরিচিত নিপ পেলিও।